بلوچی ءَ شعر گوشی بندات ءُ ردوم:بلوچی شاعری ءِ بندات ءُ ردوم ءِ سرا گپ جنگ ءَ اے حبر دیم ءَ کیت کہ مئے کرا سرجمی ءَ چوشیں ماہ ءُ سالے نیست کہ ما بگوشیں کہ فلاں سال ءَ بلوچی شاعری ءِ بندات بوتگ۔منی حیال ءَ اے ایوک ءَ گوں بلوچی ءَ نہ انت بلکیں گیشتریں راجانی کوہنیں شاعری ءِ حال ہمیش انت کہ کس وتی بنی بندرا نزانت (اے دگہ گپے کہ ما وت چہ اے گپ ءَ نا آشنائیں)۔بندپتر نویس لہتیں پد ءُ پیشی گپانی سرا وتی دپتر ءَ راست کنگ ءِ جہد ءَ کن انت،ہمے حال ماں بلوچی کوہنیں شاعری ءَ انت۔بلوچی کوہنیں شاعری ماہ ءُ سالانی گیشنگ ءَ مارا ہم دپتر ءِ پٹءُ پاس کنگی بیت۔کوہنیں دپترانی پٹ ءُ پاس ءَ مارا اولی مردم کہ دیم ءَ کیت ۔آ واجہ لانگ ورۃ ڈیمز انت ۔ڈیمز اولی مردم انت کہ آئی ءَ بلوچی شاعری ءِ نزآرگ ءُ مچ کنگ ءِ کار بنا کت۔اے بابت ءَ واحد بزدار وتی کتاب ’’قدیم بلوچی شاعری کا تنقیدی جائزہ‘‘ءَ نبشتہ کنت۔’’قدیم بلوچی شاعری کے حوالے سے سب سے پہلے دقیق اور جامع مواد مسٹر لانگ ورۃ ڈیمز نامی ایک پولیٹیکل آفیسر نے مری کوہستان (بلوچستان)اور ڈیرہ غازی خان کے اردگرد پھیلے ہوئے بلو چ علاقوں کے بزرگوں اور گویوں انسویں صدی کے آخری عشرے میں جمع کرنا شروع کیا۔اور بعد میں اس شعری ذخیرہ کو ’’Popular Poetry of Balochies‘‘ کے نام سے 1907 میں رائل ایشیاٹک سوسائیٹی لندن سے شائع کیا‘‘چرے گپ ءَ پدر انت کہ ڈیمز ءَ پیش کس ءَ تری آ دری نبشتہ کار بہ بنت یا اندری بلوچی کوہنیں شاعری شوہازگ ءُ چنگ ءُ نزآرگ ءِ حاترا ہچ وڑیں کارے نہ کتگ بزاں 5 سد سالاں اے وڑیں ہچ کارے نہ بوتگ۔اے حاترا ما مجبوریں چہ ڈیمز ءَ بندات بکنیں اگاں کہ ڈیمز ءِ جندءِ کار ءِسرشون وت بلوچ انت بزاں بلوچانی جنداں ڈیمز ءَ را اے ڈس اتگ کہ اے شاعری کہ ڈیمز ءَ مچ کتگ ،کجام سال ءُ کرنانیگ انت۔چہ ڈیمز ءَ پد ایندگہ نام کہ دیم ءَ کاینت آ میر گل خان نصیر ءُ شیر محمد مری ئیگ انت ۔گل نصیر ءَ وتی کار ’’بلوچستان کی کہانی شاعروں کی زبانی ‘‘،’’بلوچی رزمیہ شاعری‘‘،’’بلوچی عشقیہ شاعری‘‘ءُ شیر محمد مریءَ وتی کار ’’بلوچی کہنیں شاعری ‘‘ ءِنام ءَ چھاپ کتگ انت ۔چدو پد نام کیت واجہ جسٹس خدا بخش بجارانی مری ءِ ۔اگاں کہ آئی گیشتریں کا ڈیمز ئیگ انت بلے جسٹس مری وتی کتاب ءِ پیش لبز ءَ نبشتہ کنت کہ آئی کتاب ءِلہتیں شعر ڈیمز ئیگ انت بلے سرجم ءَ ناں۔

جسٹس خدابخش مری کتاب نام انت ’’قدیم بلوچی شاعری‘‘۔آئی ءِ کتاب اردو ءَ انت ۔اے کتاب ءِ تہا جسٹسءَ ڈیمز ءِ مچ کتگیں رومن شعر عربی رسم الخط ءَ نبشتہ کتگ انت۔بلے جسٹس مریءَ ایوکا اے شعرچہ رومن رسم الخط ءَ بدل نہ کتگ ءُ عربی ءَ نیاؤرتگ انت بلکیں اشانی تہا بازیں بدلی ءُ راستی ہم آورتگ ،ہمے وڑا وتی کتاب ءِ تہا دگہ نوکیں شعر ہم ہوار کتگ۔

واحد بزدار وتی کتاب’’قدیم بلوچی شاعری کا تنقیدی جائزہ‘‘ءَ اے گپ ءَ نبشتہ کنت کہ’’قدیم بلوچی شاعری بلوچ قوم کی پانچ سو سالہ ادبیات کا وہ بیش بہا سرمایہ ہے ،جس میں کم بیش بیس نسلوں کا فکری اور تخلیقی سرمایہ شامل ہے‘‘۔واجہ واحد بزدار ءِ چرے گپ ءَ درا بیت کہ آ بلوچی کوہنیں شاعری ءَ چو ایندگہ نبشتہ کار ءُ پولکارانی وڑا چاکری عہد ءَ چہ بنا کنگ ءَ انت ءُ چاکری عہد بلوچ بندپتر ءَ پانزدہمی کرن حساب بیت ۔ءُ تنیگہ دگہ چوشیں پولکاری یے مئے دیم نہ گوستگ کہ آئی ءِ پشدرا مردم گوشت بکنت کہ ناں اے ماہ ءُ سال رد انت ءُ بلوچ کوہنیں شاعری چہ فلاں ماہ ءُ سالاں بنا بوتگ۔س